Годишен доклад за дейността на НЧ „Искра-1905“ с.Николаевка

за 2021г.

През изминалата година дейността на читалището беше организирана съгласно приетият културен календар и програма за развитие на читалищната дейност ,приета на заседание на читалищното настоятелство и проверителната комисия.

Управляващ орган на читалището е читалищното настятелсто,което се състои от трима члена,с председател Мария Атанасова.Към 31.12.2021г. общият брой на читалищните членове е 57.В читалището работи един щатен служител.През месец април се пенсионира дългогодишният читалищен секретар Иванка Желева,на която бяха изплатени шест заплати.За изплащането на които ни помогна НЧ „Пробуда-1896г.“ гр.Суворово ,като отдели сума от полагащата им се държавна субсидия,за което сме им много благодарни.От месец май за читалищен секретар е назначен Живко Василев.

Основни цели на читалището:

* Обогатяване на културния живот ,социалната и образователна дейност в селото.
* Съхраняване на народните обичай и традиции в родния край.
* Развитие и подпомагане на любителското художествено творчество.
* Превръщане на читалището в информационен и културен център.
* Развитие на краезнанието ,като един от важните моменти от читалищната дейност за съхраняване и популяризиране историята на родния край.

Дейности:

* Библиотечна и информационна дейност :

Библиотечната дейност цели привличане на читатели от най-ранна детска възраст.За съжаление през последните години броят на читателите намалява ,причините за това са различни.При по-младото поколение четенето е онлайн.При по-възрастното поколение е липса на време.Но всъщност основната причина за намаляване броя на читателите е липса на навици за четене.Именно за това организираме различни инициативи насочени към най-малките,като срещи с автори на книги и организирано групово четене. Библиотеката разполага с 5397 тома библиотечен фонд.Към 31.12.2021г. има новорегистрирани 21 читателя и около 120 посетителя.

* Развитие на краезнанието.

През летния сезон читалището организира летен лагер за деца от областта, съвместно с НПО „ГЕУМ“.Всички деца бяха запознати с историята на селото,като посетиха музея и църквата в с.Николаевка.

Музейната сбирка привлича голямо внимание- посещава се от групи пристигащи в селото,тя се подържа от читалището.Музеят бива отварян на всеки посетител на селото от читалищният секретар.

* Художествено- творческа дейност:

Към НЧ „Искра-1905“ функционират следните самодейни групи:

* Група за народни танци ,състояща се от 15 човека на различна възраст с ръководител Яница Любенова.
* Певческа група „Здравец“ ,състояща се от 12 жени.

ПГ „Здравец“ участва в редица фестивали и събори в страната.Танцовият състав не е участвал ,защото се сформира в началото на годината и все още не е подготвен.През изминалата година читалището се включи за пръв път във фестивал за традиционна кухня в с.Неофит Рилски.Там се представехме с песни и щанд маса с местни ястия приготвени от няколко жени от селото.Стремим се да вкючваме по-голям кръг от хора.

* Културно – масови мероприятия:
* Бабин ден – събиране в пенсиоперския клуб.
* Трифон Зарезан – органиран конкурс за най – добро домашно вино ,21 участника.
* 1 март – изработка на мартеници от децата и изложба.
* 3 март – поднасяне на венци и цветя с кратка програма.
* 8 март – Международен ден на жената – осигурен транспорт от читалището и покана за всички дами от селото.
* Великден- работилница за боядисване на яйца.
* 2 май,Атанасов ден – храмов празник на църквата
* Ден на пенсионера – почерпка в клуба.
* 26 октомври ,Димитровден – празник на селото
* Коледа и Нова година – коледно тържество с Дядо Коледа .

Читалището организира традиционни празници и чествания свързани с местния и националния календар.Работи съвместно с кметството,пенсионерския клуб,църковното настоятелство и НПО сектора.

* Материално техническа база:

Читалището изпитва трудност в поддържане на сградния фонд. С бюджета на читалището успяваме да правим само леки козметични ремонти.Често разчитаме на дарения от местния бизнес за подпомагане подръжката на читалището.Належащ е ремонт на външната фасада,както и подмяна на дограмата.Нуждаем се от кмиматик за читалищният салон,защото в студените дни е невъзможно да се използва.

Считаме ,че посоката в която се развива дейността и реализираните инициативи спомагат за постигане на дългосрочни цели.Ръководството и самодейците на читалището ще продължат да работят в посока за подобряване на предлаганите услуги и тяхното обновяване.

Изготвил :

Живко Василев

Утвърдил:

Мария Атанасова

/Председател на НЧ „Искра-1905“/